  ИА «Удмуртия» Толшоре Удмуртиысь 10 ёросъёс 21 школа автобусъёс басьтозы. Со сярысь улосвылысь Дышетонъя но тодосъя министерстволэн пресс-службаез ивортэ. Вавож, Вотка, Дэри, Кизнер, Кияса, Пичи Пурга, Шаркан но Яр ёросъёсы ГАЗ маркаен автобусъёс вуозы. ПАЗъёс – Балезино, Глаз, Дэбес, Дэри, Каракулино, Можга, Сарапул, Шаркан но Якшур-Бӧдья ёросъёсы, озьы ик Ижкарысь 17 номеро школа но Элькун лицей-интернатэ. Та федерал коньдонэн басьтэм но Удмуртиысь дышетсконниослы сётэм автобусъёслэн кыкетӥ люкетсы. Азьвылгес, 2018-тӥ арын толсуре, Удмуртиысь дышетсконниослы 12 машина сётӥзы (5 ГАЗ но 7 ПАЗ) Дина Кочнева, Удмуртиысь Дышетонъя но тодосъя министерствоысь ӧнерчиВыль машинаосты сӥё-дано сётон ужрад 24 но 25 толшоре ортчоз. Пусъём, 2019-тӥ арын элькун тӧрлыкъёс улосвыл коньдэт чотын эшшо 12 школа автобус басьтыны чаклало, соос 10 арлэсь кема ужам машинаосты воштозы.  Тегъёс: Транспорт Удмуртия пиналъёс школаос автобусъёс  